**Ministru kabineta noteikumu projekta „Grozījumi Ministru kabineta 2015. gada 1. septembra noteikumos Nr. 506 “Mēslošanas līdzekļu un substrātu identifikācijas, kvalitātes atbilstības novērtēšanas un tirdzniecības noteikumi”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts „Grozījumi Ministru kabineta 2015. gada 1. septembra noteikumos Nr. 506 „Mēslošanas līdzekļu un substrātu identifikācijas, kvalitātes atbilstības novērtēšanas un tirdzniecības noteikumi”” (turpmāk – noteikumu projekts) paredz noteikt norādes „Atļauts lietot bioloģiskajā lauksaimniecībā” novērtēšanas un lietošanas kārtību.Šie grozījumi ir nepieciešami, lai bioloģiskajiem lauksaimniekiem būtu pieejama informācija, kurus mēslošanas līdzekļus un substrātus drīkst lietot bioloģiskajā lauksaimniecībā.Tāpat noteikumu projektā precizētas normas, kas attiecas uz mēslošanas līdzekļu un substrātu apriti, kvalitātes novērtēšanu un testēšanu.  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Mēslošanas līdzekļu aprites likuma 4. panta pirmās daļas 1. punkts |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2015. gada 1. septembra noteikumos Nr. 506 “Mēslošanas līdzekļu un substrātu identifikācijas, kvalitātes atbilstības novērtēšanas un tirdzniecības noteikumi” (turpmāk – noteikumi Nr. 506) ir noteikta norādes “Bioloģiskā lauksaimniecība”” lietošanas kārtība reģistrētiem mēslošanas līdzekļiem un šīs informācijas iekļaušana Kultūraugu uzraudzības valsts informācijas sistēmas Mēslošanas līdzekļu un substrātu valsts reģistrā.Noteikumos Nr. 506 šobrīd nav noteikta norādes “Atļauts lietot bioloģiskajā lauksaimniecībā” lietošanas kārtība. Noteikumu projekts paredz noteikt šīs norādes novērtēšanas kārtību un attiecīgās norādes ievietošanu Valsts augu aizsardzības dienesta (turpmāk – dienests) tīmekļvietnē. Minētie grozījumi ir nepieciešami, lai bioloģiskajiem lauksaimniekiem būtu pieejama informācija par to, kurus mēslošanas līdzekļus un substrātus drīkst lietot bioloģiskajā lauksaimniecībā. Komisijas 2008. gada 5. septembra Regulas (EK) Nr. [889/2008](http://eur-lex.europa.eu/eli/reg/2008/889/oj/?locale=LV), ar ko paredz sīki izstrādātus bioloģiskās ražošanas, marķēšanas un kontroles noteikumus, lai īstenotu Padomes Regulas (EK) Nr. [834/2007](http://eur-lex.europa.eu/eli/reg/2007/834/oj/?locale=LV) par bioloģisko ražošanu un bioloģisko produktu marķēšanu (turpmāk – regula Nr. [889/2008](http://eur-lex.europa.eu/eli/reg/2008/889/oj/?locale=LV)), I pielikumā ir dots saraksts ar mēslošanas līdzekļiem vai to sastāvdaļām, ko drīkst izmantot bioloģiskajā lauksaimniecībā. Tā kā bioloģiskajiem lauksaimniekiem ir grūti orientēties un izvērtēt, kurus mēslošanas līdzekļus un substrātus drīkst lietot bioloģiskajā lauksaimniecībā, lai atvieglotu informācijas pieejamību par bioloģiskajā lauksaimniecībā izmantojamiem mēslošanas līdzekļiem un substrātiem, dienests izvērtēs iesniegtos dokumentus par tā mēslošanas līdzekļa un substrāta atbilstību regulas Nr. [889/2008](http://eur-lex.europa.eu/eli/reg/2008/889/oj/?locale=LV) I pielikuma prasībām, kuram paredzēts lietot norādi “Atļauts lietot bioloģiskajā lauksaimniecībā”. Ja mēslošanas līdzeklis un substrāts atbildīs regulas Nr.889/2008 I pielikuma prasībām, dienests reģistrētiem mēslošanas līdzekļiem un substrātiem atļaus marķējumā un uz etiķetes lietot norādi “Atļauts lietot bioloģiskajā lauksaimniecībā”. Noteikumu projekts paredz, ka dienests izvērtēs arī paziņotu mēslošanas līdzekļu un substrātu un mēslošanas līdzekļu ar marķējumu ,,EK mēslošanas līdzeklis” atbilstību regulas Nr. [889/2008](http://eur-lex.europa.eu/eli/reg/2008/889/oj/?locale=LV) I pielikuma prasībām. Informāciju par mēslošanas līdzekļiem un substrātiem, kuri atbilst regulas Nr.889/2008 I pielikuma prasībām un kurus varēs lietot bioloģiskajā lauksaimniecībā, dienests ievietos savā tīmekļvietnē, un tā būs pieejama mēslošanas līdzekļu lietotājiem. Praksē mēdz būt situācijas, kad mēslošanas līdzekļus un substrātus, kurus ir reģistrējis ievedējs vai ražotājs un par kuru reģistrāciju tas ir samaksājis valsts nodevu, cits uzņēmums pārpako, maina tiem nosaukumu un piedāvā tirdzniecībā. Saskaņā ar Ministru kabineta 2007. gada 30. janvāra noteikumiem Nr.83 ,,Noteikumi par valsts nodevu par mēslošanas līdzekļa un substrāta reģistrāciju vai atļaujas saņemšanu mēslošanas līdzekļa un substrāta ievešanai vai tirdzniecībai, kā arī tās maksāšanas kārtību” valsts nodevu maksā ražotājs vai ievedējs. Turpmāk valsts nodeva būtu maksājama arī par pārpakota mēslošanas līdzekļa vai substrāta reģistrāciju, mainot mēslošanas līdzekļa vai substrāta nosaukumu. Arī testēšanas izdevumi tad būtu jāmaksā iepakotājam. Noteikumi Nr. 506 jāpapildina ar normu, ka akreditēta laboratorija substrātus var testēt arī saskaņā ar Zemkopības ministrijas ieteiktajiem standartiem, kas ir publicēti standartizācijas institūcijas tīmekļvietnē. Ir nepieciešams precizēt patlaban noteikto normu, ka dienests anulē mēslošanas līdzekļu vai substrātu reģistrāciju un reģistrācijas apliecību divu nedēļu laikā, jo bieži vien ir nepieciešams ilgāks laiks informācijas noskaidrošanai, papildu informācijas pieprasīšanai, kā arī pārbaudēm par konkrētiem mēslošanas līdzekļiem. Tāpat tiek pagarināts izvērtēšanas termiņš mēslošanas līdzekļu un substrātu iekļaušanai paziņoto mēslošanas līdzekļu un substrātu sarakstā, līdzšinējās piecas darbdienas aizstājot ar 20 darbdienām. Dienestā iesniegtos dokumentus lielākoties ir nepieciešams precizēt, tāpēc dienestam ir jāsazinās ar attiecīgās valsts kompetento institūciju vai ražotāju, kā arī jādod laiks personai novērst kļūdas un nepilnības etiķetes vai marķējuma tekstā latviešu valodā.Lai norma būtu pilnīgi skaidra, jāprecizē, ka situācijās, kad saņemama atļauja nereģistrēta mēslošanas līdzekļa vai tāda mēslošanas līdzekļa vai substrāta ievešanai vai tirdzniecībai, kas nav minēts šo noteikumu 1. pielikumā, personai dienestā ir jāiesniedz testēšanas pārskats, kurā norādīts deklarējamo rādītāju saturs. Pašlaik reģistrācijai dažkārt tiek pieteikti organiskie mēslošanas līdzekļi, kas atbilst noteikumu Nr. 506 1. pielikuma G grupas prasībām, bet to lietošanas normas ir tik zemas, ka tie nenodrošina augu apgādi ar barības elementiem. Tāpēc svarīgi ir noteikt minimālo slāpekļa, fosfora un kālija daudzumu organiskajos mēslošanas līdzekļos. Ir nepieciešams precizēt substrātiem pieļaujamās elektrovadītspējas, reakcijas skaitļa un mitruma novirzes. Konkrētajiem rādītājiem ir jāparedz gan pozitīvās, gan negatīvās novirzes. Lietojot substrātus, kuru reakcijas skaitlis vai elektrovadītspēja ir lielāki, nekā norādīts marķējumā, var radīt būtisku kaitējumu kultūraugiem. Savukārt mitruma skaitlim ir jānosaka arī maksimālā pozitīvā novirze, lai novērstu pārāk mitru substrātu tirdzniecību.  |
| 3. | Projekta izstrādē iesaistītās institūcijas un publiskas personas kapitālsabiedrības | Valsts augu aizsardzības dienests |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un****administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Grozījumi attieksies uz mēslošanas līdzekļu apritē iesaistītajām personām.Iesaistīto darbību veicēju skaits, kuri varētu lietot norādi “Atļauts lietot bioloģiskajā lauksaimniecībā”, varētu būt ap 20. |
| 2. | Tiesiskā regulējuma ietekme uz tautsaimniecību un administratīvo slogu |  Ar normatīvā akta grozījumiem tiek dota iespēja ražotājiem un ievedējiem, reģistrējot, iekļaujot paziņoto mēslošanas līdzekļu un substrātu sarakstā vai piesakot uzskaitei mēslošanas līdzekli ar marķējumu ,,EK mēslošanas līdzeklis”, lūgt dienestam izvērtēt mēslošanas līdzekļa un substrāta atbilstību regulas Nr.889/2008 I pielikuma prasībām un norādes “Atļauts lietot bioloģiskajā lauksaimniecībā” lietošanai. Par šo pakalpojumu darbību veicējiem būs jāsedz izdevumi saskaņā ar normatīvajiem aktiem par dienesta sniegto maksas pakalpojumu cenrādi. |
| 3. | Administratīvo izmaksu monetārs novērtējums | Tā kā norādes „Atļauts lietot bioloģiskajā lauksaimniecībā” lietošana ir izvēles iespēja mēslošanas līdzekļu ražotājiem un ievedējiem, šo normu nevar uzskatīt par administratīvo slogu, jo tā neuzliek obligātu prasību ražotājiem un ievedējiem.  |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2019.gads | Turpmākie trīs gadi (*euro*) |
| 2020. | 2021. | 2022. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020.gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | izmaiņas, salīdzinot ar vidēja termiņa budžeta ietvaru 2021. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 10250 | 0 | 10250 | 3846 | 10250 | 2709 | 2709 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 10250 | 0 | 10250 | 3846 | 10250 | 2709 | 2709 |
| * + 1. ieņēmumi saskaņā ar normatīvajiem aktiem par dienesta sniegto maksas pakalpojumu cenrādi par mēslošanas līdzekļa un substrāta atbilstību regulas Nr.889/2008 I pielikuma prasībām un norādes “Atļauts lietot bioloģiskajā lauksaimniecībā” lietošanai izvērtēšanu.
 |  |  |  | 1000 |  | 1500 | 1500 |
| 1.1.2. ieņēmumi no valsts nodevām par mēslošanas līdzekļa vai substrāta reģistrāciju | 10250 | 0 | 10250 | 2846 | 10250 | 1209 | 1209 |
| 1.2. valsts speciālais budžets |  |  |  |  |  |  |  |
| 1.3. pašvaldību budžets |  |  |  |  |  |  |  |
| 2. Budžeta izdevumi |  | 0 | 0 | 1000 | 0 | 1500 | 1500 |
| 2.1. valsts pamatbudžets |  | 0 | 0 | 1000 | 0 | 1500 | 1500 |
| 2.2. valsts speciālais budžets |  |  |  |  |  |  |  |
| 2.3. pašvaldību budžets |  |  |  |  |  |  |  |
| 3. Finansiālā ietekme | 10250 | 0 | 10250 | 2846 | 10250 | 1209 | 1209 |
| 3.1. valsts pamatbudžets | 10250 | 0 | 10250 | 2846 | 10250 | 1209 | 1209 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | X | 0 | X | 2846 | X | 1209 | 1209 |
| 5.1. valsts pamatbudžets | 0 | 2846 | 1209 | 1209 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Maksas pakalpojuma “Novērtējuma sagatavošana lēmuma pieņemšanai par mēslošanas līdzekļa un substrāta, kuram paredzēts lietot norādi “Atļauts lietot bioloģiskajā lauksaimniecībā”, atbilstību regulas Nr. [889/2008](http://eur-lex.europa.eu/eli/reg/2008/889/oj/?locale=LV) I pielikuma prasībām” izcenojuma aprēķins:

|  |
| --- |
| 1) vecākā inspektora darba samaksa:  |
| 4 stundas \* 1287/166,25 + 24,09% = 38,40 *euro*; |
| 2) lēmuma pieņemšana un iekļaušana sarakstā: |
| vecākā inspektora darba samaksa:  |
| 0,5 stunda \* 1287/166,25 + 24,09%= 4,80 *euro,* |
| departamenta direktora darba samaksa: |
| 0,25 stundas \* 1917/166,25 + 24,09 % = 3,58 *euro;* |
| 3) informācijas sistēmas uzturēšana un pārējās netiešās izmaksas: 3,22 *euro*. |
| Kopā: 50,00 *euro.* |
| Izvērsts atšifrējums izmaksām informācijas sistēmas uzturēšanai un **netiešajām** **izmaksām**, kuras veido maksas pakalpojumu izcenojumu, izvērsti tiks norādīts, iesniedzot  |
| Ministru kabineta noteikumu projektu “Grozījumi Ministru kabineta 2012. gada 10. jūlija noteikumos Nr.493 “Valsts augu aizsardzības dienesta maksas pakalpojumu cenrādis”.(Lai uzturētu informācijas sistēmas - “Mēslošanas līdzekļu un substrātu sarakstu”, kas ir viens no Kultūraugu uzraudzības valsts informācijas sistēmas (KUVIS) moduļiem, kurš reģistra veidā pieejams publiski Valsts augu aizsardzības dienesta vietnē, gadā nepieciešams vidēji viens cilvēkmēnesis, un tā izmaksas gadā veido 6034,88 euro (ārpakalpojums 166,25 h x 36,30 euro/h). Tiek pieņemts, ka uz papildinājumiem, kas attiecas uz informācijas ietveršanu saistībā ar normatīvo aktu prasībām par lietojumiem bioloģiskajā lauksaimniecībā, ir attiecināms 1% no šīs gada summas, un tas sastāda 60,35 euro gadā, attiecīgi vidēji uz 20 gadījumiem - 3,02 euro, bet pārējās netiešās izmaksas (dienesta vadībā un administrācijā nodarbināto darbinieku darba alga, personāla apmācības, u.c) - 0,20 euro.Plānotie ieņēmumi par maksas pakalpojumu: |
| 2020.gadā plānots, ka tiks sagatavoti 20 novērtējumi (50,00 *euro* \*20 novērtējumi) 1000,00 *euro;* |
| 2021.gadā plānots, ka tiks sagatavoti 30 novērtējumi (50,00 *euro* \* 30 novērtējumi) 1500,00 *euro;* |
| 2022.gadā plānots, ka tiks sagatavoti 30 novērtējumi (50,00 *euro* \* 30 novērtējumi) 1500,00 *euro.* |

Prognozes veidotas, ņemot vērā Valsts augu aizsardzības dienestam pieejamo informāciju par mēslošanas līdzekļu un substrātu ražotāju un ievedēju ieinteresētību tirgot Latvijā mēslošanas līdzekli un substrātu ar norādi “Atļauts lietot bioloģiskajā lauksaimniecībā”.

|  |  |  |  |  |
| --- | --- | --- | --- | --- |
| EKK | Izdevumu veidi | 2020. gada plāns, *euro* | 2021.gada plāns, *euro* | 2022.gada plāns, *euro*  |
| 1000-40006000-7000 | Uzturēšanas izdevumi | 1000 | 1500 | 1500 |
| 1000-2000 | Kārtējie izdevumi | 1000 | 1500 | 1500 |
| 1000 | Atlīdzība | 936 | 1403 | 1403 |
| 2000 | Preces un pakalpojumi | 64 | 97 | 97 |

**2019. gadā kopējie ieņēmumi valsts nodevas veidā** par mēslošanas līdzekļu un substrātu reģistrāciju plānoti 10 250 euro apmērā.**2020. gadā** plānotie ieņēmumi valsts nodevas veidā valsts budžetā par mēslošanas līdzekļa vai substrāta reģistrāciju, ko veiks iepakotāji – 2845,75 *euro*, tai skaitā:- plānots, ka iepakotāji reģistrēs 10 D, E, G, vai H identifikācijas produktus Plānotie ieņēmumi *–* 711,40 *euro* (71,14 *euro* x 10 produkti);- plānots, ka iepakotāji reģistrēs 10 A, B, C, F vai K identifikācijas produktus Plānotie ieņēmumi *–* 1422,90 *euro* (142,29 *euro* x 10 produkti);- plānots, ka iepakotāji reģistrēs J identifikācijas produktus Plānotie ieņēmumi *–* 711,45 *euro* (142,29 *euro* x 5 produkti);**2021. gadā** un turpmākajos gados plānotie ieņēmumi valsts nodevas veidā valsts budžetā par mēslošanas līdzekļa vai substrāta reģistrāciju, ko veiks iepakotāji – 1209,44 *euro*, tai skaitā:- plānots, ka iepakotāji reģistrēs 10 D, E, G, vai H identifikācijas produktus Plānotie ieņēmumi *–* 355,70 *euro* (71,14 *euro* x 5 produkti);- plānots, ka iepakotāji reģistrēs 10 A, B, C, F vai K identifikācijas produktus Plānotie ieņēmumi *–* 711,45 *euro* (142,29 *euro* x 5 produkti);- plānots, ka iepakotāji reģistrēs J identifikācijas produktus Plānotie ieņēmumi *–* 142,29 *euro* (142,29 *euro* x 1 produkts). |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Amata vietu skaits netiek mainīts. |
| 8. Cita informācija | Piemērojot jauno izcenojumu 2020. gadā un turpmākajos gados par novērtējuma sagatavošanu, lai pieņemtu lēmumu par tāda mēslošanas līdzekļa un substrāta atbilstību regulas Nr. [889/2008](http://eur-lex.europa.eu/eli/reg/2008/889/oj/?locale=LV) I pielikuma prasībām, kuram paredzēts lietot norādi “Atļauts lietot bioloģiskajā lauksaimniecībā”, tiks palielināti kopējie ieņēmumi no maksas pakalpojumiem programmā 27.00.00. „Augu veselība un augu aprites uzraudzība”. Izdevumi, kas radīsies ar šāda apjoma novērtējuma sagatavošanu, tiks segti no ieņēmumiem par maksas pakalpojumiem.Jautājums par papildu valsts budžeta dotācijas piešķiršanu Valsts augu aizsardzības dienesta izdevumiem, kas saistīti ar mēslošanas līdzekļu un substrātu reģistrāciju iepakotājiem no 2021. gada un turpmākos gados, skatāms Ministru kabinetā 2021. gada budžeta projekta sagatavošanas procesā kontekstā ar visiem Zemkopības ministrijas administrēšanā esošo nodevu ieņēmumiem. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Nepieciešami grozījumi:1)Ministru kabineta 2007.gada 30.janvāra noteikumos Nr. 83 „Noteikumi par valsts nodevu par mēslošanas līdzekļa un substrāta reģistrāciju vai atļaujas saņemšanu mēslošanas līdzekļa un substrāta ievešanai vai tirdzniecībai, kā arī tās maksāšanas kārtību”. Noteikumos jāietver norma, ka valsts nodevu maksā arī iepakotājs, kas maina mēslošanas līdzekļa vai substrāta nosaukumu;2) Ministru kabineta 2012.gada 10.jūlija noteikumos Nr.493 “Valsts augu aizsardzības dienesta maksas pakalpojumu cenrādis”. Noteikumos jāiestrādā maksas pakalpojums par novērtējuma sagatavošanu mēslošanas līdzekļa vai substrāta atbilstībai regulas Nr. 889/2008 I pielikuma prasībām, ja paredzēts lietot norādi “Atļauts lietot bioloģiskajā lauksaimniecībā”. |
| 2. | Atbildīgā institūcija |  Zemkopības ministrija |
| 3. | Cita informācija |  Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Komisijas 2008. gada 5. septembra Regula (EK) Nr. 889/2008, ar ko paredz sīki izstrādātus bioloģiskās ražošanas, marķēšanas un kontroles noteikumus, lai īstenotu Padomes Regulu (EK) Nr. 834/2007 par bioloģisko ražošanu un bioloģisko produktu marķēšanu.Eiropas Parlamenta un Padomes 2009. gada 21. oktobra Regula (EK) Nr. 1107/2009 par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK . |
| 2. | Citas starptautiskās saistības | Nav. |
| 3. | Cita informācija | Nav. |
| **1.tabula****Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Komisijas 2008. gada 5. septembra Regula (EK) Nr. 889/2008, ar ko paredz sīki izstrādātus bioloģiskās ražošanas, marķēšanas un kontroles noteikumus, lai īstenotu Padomes Regulu (EK) Nr. 834/2007 par bioloģisko ražošanu un bioloģisko produktu marķēšanu.Eiropas Parlamenta un Padomes 2009. gada 21. oktobra Regula (EK) Nr. 1107/2009 par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK. |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas Nr.889/2008 I pielikums | Noteikumu projekta 1. punktā izteiktais noteikumu Nr. 506 1.2. apakšpunkts.  | Ieviests pilnībā. | Neparedz stingrākas prasības kā ES tiesību normas. |
| Regulas Nr.889/2008 I pielikums | Noteikumu projekta 11. punktā izteiktais noteikumu Nr. 506 39.1, 39.2, 39.2 1., 39.2 2., 39.2 3., 39.3un 39.4 punkts. | Ieviests pilnībā. | Neparedz stingrākas prasības kā ES tiesību normas. |
| Regulas Nr.889/2008 I pielikums | Noteikumu projekta 20. punktā izteiktais noteikumu Nr. 506 12. pielikuma 11.1 punkts | Ieviests pilnībā. | Neparedz stingrākas prasības kā ES tiesību normas. |
| Regulas Nr.889/2008 I pielikums | Noteikumu projekta 21. punktā izteiktais noteikumu Nr. 506 14. pielikuma 10.1 punkts | Ieviests pilnībā. | Neparedz stingrākas prasības kā ES tiesību normas. |
| Regulas Nr. 1107/2009I pielikums | Noteikumu projekta 4 punktā izteiktais noteikumu Nr. 506 21.4. apakšpunkts | Ieviests pilnībā. | Neparedz stingrākas prasības kā ES tiesību normas. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav. |
| **2.tabula****Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.****Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Projekts šo jomu neskar. |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta. Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji. Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Projekts šo jomu neskar | Projekts šo jomu neskar. | Projekts šo jomu neskar. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Projekts šo jomu neskar. |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedriskā apspriešana. Atbilstoši Ministru kabineta 2009. gada 25. augusta noteikumu Nr.970 „Sabiedrības līdzdalības kārtība attīstības plānošanas procesā” 7.4.1 apakšpunktam, sabiedrībai dota iespēja rakstiski sniegt viedokli par noteikumu projektu tā izstrādes stadijā. |
| 2. | Sabiedrības līdzdalība projekta izstrādē | Noteikumu projekts elektroniski nosūtīts saskaņošanai Lauksaimnieku organizāciju sadarbības padomei, Zemnieku saeimai un Latvijas Lauksaimniecības kooperatīvu asociācijai.Informācija par noteikumu projektu ievietota Zemkopības ministrijas tīmekļvietnes www.zm.gov.lv sadaļā „Sabiedrības līdzdalība” un Ministru kabineta tīmekļvietnes sadaļā “Valsts kanceleja” – “Sabiedrības līdzdalība” (<https://www.mk.gov.lv/content/ministru-kabineta-diskusiju-dokumenti>). |
| 3. | Sabiedrības līdzdalības rezultāti | Sabiedriskās apspriešanas laikā saņemti priekšlikumi no mēslošanas līdzekļu ražotāju pārstāvjiem. Saņemtie priekšlikumi ņemti vērā un ietverti noteikumu projektā.Lauksaimnieku organizāciju sadarbības padome atbalsta noteikumu projektu. Sniegta atbilde uz Lauksaimnieku organizāciju sadarbības padomes komentāriem un jautājumiem. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts augu aizsardzības dienests  |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Dienestam būs papildu funkcija izvērtēt mēslošanas līdzekļu un substrātu atbilstību regulas Nr. [889/2008](http://eur-lex.europa.eu/eli/reg/2008/889/oj/?locale=LV) I pielikuma prasībām un norādes “Atļauts lietot bioloģiskajā lauksaimniecībā” lietošanai. Minētā funkcija radīs ietekmi uz dienesta cilvēkresursiem.  |
| 3. | Cita informācija | Nav. |

 Zemkopības ministrs K. Gerhards

Jēkabsone 67027177

ineta.jekabsone@zm.gov.lv